喺資訊科技普及化嘅廿一世紀，關係營銷嘅諗頭仲刺激咗營銷工作對社交媒體嘅使用（社交媒體營銷）－例如到咗 2020 年代，幾乎所有有返咁上下規模嘅公司都實會留意住社交媒體，睇嚇啲客對佢哋嘅產品有冇乜嘢意見，又或者係睇嚇嗰排興啲乜，用呢啲資訊嚟幫助營銷上嘅決策，甚至係用機械學習等嘅技術分析呢啲數據。